Lolland-Falsters Stifts-Tidende, 1835-08-11
Overretten i Glückstadt har frikiendt en Senator i Kiel i en Sag, som af Fiskalen var anlagt imod ham. Dette Sagens Udfald har vakt Sensation i Hertugdom met, fordi Præmisserne til Dommen, som tillige ere bekiendte, synes at kunne give Anledning til betænkelige Conseqventser. Den Anklagede, en godmodig, almindelig yndet Mand, men som ved slet Øeconomi var bleven indviklet i Gjæld, havde, for at hjælpe sig i Pengeforlegenhed, gjort et Laan i den ham anbetroede Fattigkasse, i Begyndelsen vist nok i Haab, senere at erstatte det Laante; men hertil havde han ikke seet sig i Stand. Som Man forsikkrer, gaaer Overrettens Frikjendelse ud fra, at Kiels Fattigkasse er en Privatkasse, og at der, efter de holsteenske Love, vel staaer Jnfamipaa at angribe den, men at en saadan Handling ikke kan lægges til Grund for nogen criminel Anklage. Fiskalens Paastand havde været Embedets Fortabelse. Om vore i Grækenland værende Landsmænd meddeler altonaer Mercur i en Skrivelse fra Kjøbenhavn følgende interessante Notice: "Antallet af de Landsmænd, der for Tiden opholde sig i Grækenland, og fordetmeste der have fundet stadig Ansættelse, beløber sig til 29. Fortrinssviis iblandt dem udmærker sig Dr. phill. Ludvig Rosz, der fungerer i Athen som første Archæolog og Over-Jnspector over Grækenlands Oldsager. Sammesteds er Architecten Hansen ansat i sit hidtilhavte Fag; Officiererne Motz og Sainer (Sames) arbeide ved Landmaaler Bureauet i Athen, hvor ogsaa Snedkermester Richter og Muursvend Joh. Müller ove deres Profession. En Ansættelse der søge Officiererne Wakenhusen og Gjede, saavelsom Copiist Koppen og Landmanden Christian Fabritius; Thora Melbye er Kammerjomfrue; Hans Rasmussen Tjener i Athen. Cand. theol Fabritius er Skolelærer i Spra. Til det græske Militair høre Major Christopher Fabritius i Athen, Lieutenant Theodor Fabritius i Piræus, Marineofficier C. Köfter i Paros, Corporal Wakenhusen i Argos, Soldaterne Bonnet, Renonard og Lange i Nauplia og Megara. Den med Familie i Athen boende Generalconsul, Generalkrigscommissair Falbe, skal, efter Forlydende, være bleven kaldet tilbage, og Man skal være til Sinds, ei for Fremtiden at ansætte nogen gaaeret Consul i Grækenland." Mange erindre sig vistnok et Tyveri, som i Aaret 1833 blev begaaet paa Christiansborg Slot, idet nogle Conferenceraad Hansen tilhørende Kufferter vare blevne opbrudte og deraf bortstiaalet rede Penge (Guld og Sølv) og Prætiosa til en Værdi af over 10,000 Rbd., hvilket i sin Tid gav Anledning til megen Omtale, og hvorfor flere Uskyldige bleve mistænkte. Af Langes Udvalg af danske &c. Criminelsager erfares nu, at dette snedigt udtænkte Tyveri var begaaet af et ungt, aldeles pletfrit Menneske, Gjortlersvend Röscher, der havde arbeidet paa Slottet, og at han dertil var bleven bestyrket af sin egen Moder. Hun havde modtaget alt det Stjaalne og forvaret det, og samme Dag (en Søndag) blot givet ham en Rigsbankdalerseddel, til at fornøie sig for. Kort efter var han reist til Tydskland, og havde til denne Reise faaet 10 Specier, som var Althvad han havde nydt af hele Tyveriet. Først nogle Maaneder efter blev Moderen mistænkt, og da hun havde hængt sig i Arresten, tilstod hendes Mand at være vidende og Stedsonnens Gierning. Af det Stiaalne fik Conferencer. Hansen kun tilbage omtrent 3,900 Rbd., Resten fandtes ikke. Men Tyven blev anholdt i Hannover og bragt til Kjøbenhavn. Actor havde paastaaet ham straffet med Slaveri paa Livstid, da Gierningen var forøvet paa et kgl. Slot, men med Hensyn til at Arrestanten vidste, at Kufferterne tilhørte Conferencer. Hansen, anvendte Retten Maximum af Straffen for første Gang begaaet Tyveri, to Aars ForbedringshuusArbeide.